OzLabs/hebrew-wiki-articles huggingface dataset:
יוטא בקנטאור

ι בקנטאור (נקרא גם גליזה 508.1) הוא כוכב בולט בקבוצת הכוכבים קנטאור במרחק של קרוב ל-60 שנות אור ממערכת השמש עם בהירות נראית מדרגה 2.73. הכוכב נמצא בחלק הצפוני של קבוצת קנטאור, מה שמאפשר לצפות בו מדרום אירופה והמזרח התיכון, אך אף על פי כן הוא לא קיבל שם משלו. במרחק זוויתי של כ-6.4 מעלות מדרום לכוכב, בערך על הקו המחבר אותו עם הכוכב ε בקנטאור נמצאת גלקסיית הרדיו קנטאור A (NGC 5128), כך שניתן להיעזר בו על מנת לאתרה. כשליש מעלה ממזרח-צפון-מזרח לכוכב נמצאת הגלקסיה NGC 5102.
==מאפיינים==
ι בקנטאור הוא כוכב הסדרה הראשית לבן עם סיווג ספקטרלי A2 V, מסתו כפעמיים וחצי מסת השמש ורדיוסו כ-1.7 רדיוסי שמש. טמפרטורת פניו היא כ-8,600 קלווין והוא מאיר בעוצמה של למעלה מפי 20 מעוצמת ההארה של השמש באור נראה ומעט יותר מכך בצירוף הקרינה בתחום העל-סגול. מדידות בתחום התת-אדום מראות שאת הכוכב מקיפה דיסקה של חומר קר במרחק של כ-6 יחידות אסטרונומיות והועלתה השערה שבתוכה נוצרים כוכבי לכת, אך לא נמצאו ראיות לקיומו של כוכב לכת כזה. המתכתיות של ι בקנטאור נמוכה יחסית לזו של השמש ושכיחות היסודות הכימיים הכבדים מהליום בו היא כשליש מזו של השמש.

לכוכב תנועה עצמית גדולה יחסית של כרבע שניית קשת בשנה ולעומת זאת מהירותו הרדיאלית היא כמעט 0, כך שלמעשה הוא נע במהירות של כ-30 קילומטר בשנייה בכיוון ניצב לקו הראייה אליו. בשל קרבתו הכוכב נכלל בקטלוג גליזה לכוכבים קרובים.

==קישורים חיצוניים==
* [http://stars.astro.illinois.edu/sow/iotacen.html ι בקנטאור] באתר של ג'ים קלר
* 

==הערות שוליים==

קטגוריה:כוכבי הסדרה הראשית מסוג A
קטגוריה:קבוצת הכוכבים קנטאור
קטגוריה:קטלוג גליזה
דאף פוני

דאף פוני (באנגלית: DAF Pony) הוא טנדר מטען אשר יוצר על ידי יצרנית הרכב דאף ההולנדית בין השנים 1968–1969.

יוצרו 700 יחידות בלבד.

==דאף פוני==
דגם "דאף פוני" פותח בעקבות מכרז כושל של צבא ארצות הברית. בדגם ה"דף פוני" הורכב מנוע 2 הצילינדרים אשר הורכב בדגם הדאף 44.

תאוצת דגם ה"דאף פוני" מ-0-50 קמ"ש היא 12 שניות.

== תמונות ==
<gallery mode="packed" heights="170">
קובץ: DAF 1010 (1969), Dutch licence registration BE-60-08 pic2.JPG| דאף פוני, שנת 1969
קובץ:DAF Pony (1963) - Flickr - FaceMePLS.jpg| שלדת דאף פוני (אב טיפוס משנת 1963)
קובץ:Daf01.jpg | שלדת דאף פוני
</gallery>

==ראו גם==
* דאף (יצרן רכב)
* דאף 44
* דאף 46
* דאף 55
* דאף 66
* דאף 600
* דאף A10
* דאף קאלמר
* דאף YA-66
* דאף MB200
* דאף 2600
* דאף 2800/3300/3600

==לקריאה נוספת==
* [https://books.google.co.il/books?id=1q2-Wvd2eX0C&pg=PA77&lpg=PA77&dq=DAF+Pony&source=bl&ots=mGdCBrasfi&sig=ZUPg12d_38SxbEzy6sGNXzDW73U&hl=iw&sa=X&ved=0ahUKEwij8ICbkrHWAhWJnRoKHUu8DsI4ChDoAQgtMAA#v=onepage&q=DAF%20Pony&f=false משאיות דאף משנת 1949] (DAF Trucks Since 1949)

==קישורים חיצוניים==

* [https://www.youtube.com/watch?v=tO-VJmkrkng דאף פוני-טנדר] (4:03 דקות), יו-טיוב
* [https://www.youtube.com/watch?v=3QbqvsgWHTM דאף פוני] (4:40 דקות), יו-טיוב

== הערות שוליים ==

קטגוריה:טנדרים
קטגוריה:דגמי מכוניות שהושקו ב-1968
פוני
קטגוריה:כלי רכב המיוצרים בהולנד
טליסמאן (מוזיקאי)

טל בן נון (נולד ב-30 למאי 1991), הידוע בשם הבמה טליסמאן (בעבר גם כטליס), הוא ראפר, זמר ומפיק מוזיקלי ישראלי.

==ביוגרפיה==
טל בן נון נולד בלוס אנג'לס לאמנית מירית בן נון ועלה עם משפחתו לישראל בגיל ארבע וגדל במושב בית חנניה. בתיכון למד בבית הספר המשותף "חוף הכרמל" שבמעגן מיכאל ושירת בצה"ל כנהג.

כנער נהג לכתוב ולהקליט שירים באופן חובבני. מקור הכינוי "טליסמאן" הוא במילה האנגלית Talisman, שפירושה קמע, ומשתלבת עם שמו הפרטי טל.

לקראת סוף שירותו הצבאי הכיר את הראפר איזי והחל להופיע איתו כזמר ליווי שלו. ב-2014 הוציאו סינגל בביצוע משותף. בשנה זו הקליט עם הראפר רון נשר את השיר צ'אק נוריס.

ב-2015 הוא הוציא את השירים "עד המדבר" (עם די ג'יי אונלי ועומרי סבח), ב-2016 את "לאן שהרוח תיקח" וב-2017 את "זנזיבר". בשנת 2017 הוציא גם את "שלוק מקצב", דואט עם מאור אדרי.

בן נון נבחר בשנת 2017 לפריצת השנה במצעד הפזמונים השנתי של גלגלצ ואתר וואלה.

בפברואר 2018 הוציא יחד עם הזמר פאר טסי שיר בשם "מאושרים" שהפך ללהיט ענק והיה בראש מצעדי ההשמעות.

ביוני 2019 כתב יחד עם ג'וני גולדשטיין ליהונתן מרגי את השיר "אני לא אני".

באוגוסט 2019 הוציא סינגל ראשון מתוך אלבום חדש, "ערב רומנטי" יחד עם הזמר אור בר השיר זכה להצלחה רבה 
ב- אוקטובר הוציא את הסינגל השני, "ורד שחור", יחד עם הזמר ים רפאלי.

בספטמבר 2019 יצא מיני-אלבומו הראשון של יהונתן מרגי, "מה יהיה", עבורו כתב שני שירים, "מדגסקר" ו"אסור".

בפברואר 2020 הוציא את הסינגל השלישי מתוך אלבומו החדש, "בית שנשבר". במאי 2020 הוציא יחד עם הזמר הראל סקעת את השיר "רוצה לחזור", השיר זכה להצלחה רבה, תוך שהגיע למקום השביעי במצעד השבועי של מדיה פורסט. בשנת 2022 הוא ביחד עם רביב כנר הוציאו שיר "בנקודה שבה נגמר האור".

ב-30 בנובמבר 2022, שינה את שם הבמה שלו ל"טליס" והוציא אלבום הנושא את שם זה, בו הוא מדבר בפן אישי יותר על חייו, ילדותו, הוריו והאזור בו גדל. באלבום שיתף פעולה עם האמנים השרוף, איתן דרמון וזי קיי. לאחר שנה החזיר את שם הבמה שלו ל"טליסמאן".

==חיים אישיים==
טליסמאן ניהל מערכת יחסים עם הזמרת שירה מרגלית במשך כשנתיים וחצי. ב-29 באוקטובר 2018 הועלה בערוץ היוטיוב של שירה מרגלית השיר "בא והולך" שאותו כתב והלחין עם מרגלית עצמה. בדצמבר 2019 נפרדו ולאחר מכן הוא הוציא את השיר "בית שנשבר" שמדבר על היחסים שלהם.

טליסמאן מתגורר בחדרה.

==דיסקוגרפיה==
===אלבומי אולפן===
* 2022: טליס

==קישורים חיצוניים==

* 
* אלין שמחון [http://www.frogi.co.il/music-local/19814.html כמו שהוא: טליסמאן בסינגל חדש ומפתיע], באתר פרוגי, 14 במרץ 2017
* 

==הערות שוליים==

קטגוריה:זמרים ישראלים
קטגוריה:ראפרים ישראלים
קטגוריה:ראפרים יהודים
קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:ישראלים ילידי ארצות הברית
קטגוריה:אנשי המושב
קטגוריה:בוגרי בית הספר משותף חוף הכרמל
קטגוריה:ישראלים שנולדו ב-1992
קטגוריה:בית חנניה
קווין פרייסנביכלר

קווין פרייסנביכלר (נולד ב-6 במאי 1994) הוא כדורגלן אוסטרי המשחק כחלוץ בקבוצת ריגה פוטבולה סקולה.

==קריירת מועדונים==

כיליד העיירה וייז, פרייסנביכלר הצטרף לקבוצת הילדים של המועדון המקומי SC וייז בגיל 5. ב-2008, עבר למחלקת הנוער של אוסטריה וינה הבכירה. אחרי שנה אחת בווינה, עבר למחלקת הנוער של אדמירה מודלינג. לאחר עונה אחת בלבד, ב-2010, עזב את אוסטריה לאחר שעבר לקבוצת הנוער של מועדון הפאר הגרמני באיירן מינכן. באיירן שילמה עבורו סכום גבוה יחסית לשחקן בן 16, כאשר רכשה את שורותיו תמורת 500,000 אירו. בקבוצת הנוער של באיירן מינכן עד גיל 19, כבש 27 שערים ב-37 הופעות.

אחרי 3 עונות ומספרים איכותיים בקבוצות הנוער, פרייסנביכלר קודם לקבוצת המשנה הבוגרת של המועדון, ששיחקה בליגות הנמוכות החצי-מקצועניות בגרמניה. לאחר עונה ראשונה פושרת, פרץ בעונתו השנייה בקבוצה בכירה, 2013-2014, כבש 15 שערים ב-22 משחקי ליגה, כאשר באיירן ב' סיימה בראשות טבלת הליגה הגרמנית הנמוכה. ב-22 במאי 2014, עבר לאלופת ליגת העל הפורטוגלית דאז, בנפיקה ליסבון בהעברה חופשית. ב-26 ביולי 2014, הוא כבש את שערו הראשון בפורטוגל, במשחק הבכורה שלו עבור קבוצת המילואים של בנפיקה בו ניצחה 4-3 את קבוצת המילואים של המועדון ההולנדי אייאקס אמסטרדם.

ב-22 באוגוסט 2014, אחרי חודשיים בלבד בבנפיקה, פרייסנביכלר הושאל למועדון הפולני לכיה גדנסק, למשך עונה אחת. משחקו הראשון בפולין, היה גם למשחק הבכורה המקצועני הראשון שלו ונערך ב-31 באוגוסט 2014, בתיקו 3-3 מול רוך חוז'וב, בו כבש גם את אחד משערי קבוצתו החדשה.

ב-22 ביולי 2015, פרייסנביכלר הושאל לקבוצת נעוריו, אוסטריה וינה. משחקו הראשון בבונדסליגה האוסטרית עבור קבוצת נעוריו, שוחק ב-2 באוגוסט 2015, בניצחון 3-1 מול ריינדורף אלטאך. לאחר שנה בדיוק, נחתמה עסקת השאלה לעונה נוספת בקבוצה האוסטרית. ב-1 ביולי 2017, עבר רשמית לקבוצה. בשנת 2019 הושאל לוולפסברג.

==קריירה בינלאומית==

ב-14 באוגוסט 2009, פרייסנביכלר ייצג לראשונה את מולדתו, במשחק הנבחרת האוסטרית עד גיל 16 מול ליכטנשטיין. במשחק ניצחה אוסטריה 2-0 וקווין כבש צמד שערים. בהמשך, ייצג את אוסטריה גם בנבחרות הצעירות בשלל הגילאים עד גיל 21 אך לא התברג לנבחרת בוגרת.

== קישורים חיצוניים ==

קטגוריה:חלוצי כדורגל אוסטרים
קטגוריה:כדורגלנים אוסטרים
קטגוריה:כדורגלני באיירן מינכן
קטגוריה:כדורגלני בנפיקה ליסבון
קטגוריה:כדורגלני לכיה גדנסק
קטגוריה:כדורגלני אוסטריה וינה
קטגוריה:כדורגלני וולפסבורג
קטגוריה:כדורגלני שטורם גראץ
קטגוריה:אוסטרים שנולדו ב-1994
ספייקר B6

ספייקר B6 (באנגלית: Spyker B6) היא מכונית קונספט בתצורת מכונית ספורט בעלת 2 דלתות, 2 מושבים, אשר יוצרה על ידי חברת ספייקר ההולנדית בשנת 2013.

דגם ה"ספייקר B6" הוצג לראשונה בתערוכת הרכב הבינלאומית של ז'נבה באפריל 2013, בתצורת רודסטר. המכונית הוצגה בגרסת קבריולה או בגרסה עם גג קשיח שקוף.

== תמונות ==
<gallery mode="packed" heights="170">
קובץ:Geneva MotorShow 2013 - spyker B6 Venator sign.jpg| לוגו היצרן חברת Spyker Cars על קדמת דגם ספייקר B6
קובץ:Geneva MotorShow 2013 - Spyker B6 Venator front.jpg | לוגו היצרן חברת Spyker Cars על קדמת דגם ספייקר B6
</gallery>

==לקריאה נוספת==
* [https://jalopnik.com/paternity-quest-the-mystery-behind-the-spyker-b6-472956731 ספייקר B6]) Paternity Quest: The Mystery Behind The Spyker B6". Jalopnik. 15 April 2013. Retrieved 22 April 2013).

==קישורים חיצוניים==

* 
* [https://www.youtube.com/watch?v=mYiANWMCklc ספייקר B6] (2:09 דקות), יו-טיוב
* [https://www.youtube.com/watch?v=D-7epRJH15E ספייקר B6 - מבט לתוך הרכב] (2:58 דקות), יו-טיוב

== הערות שוליים ==

קטגוריה:מכוניות ספורט
קטגוריה:מכוניות קבריולה
קטגוריה:מכוניות קונספט
קטגוריה:כלי רכב המיוצרים בהולנד
ולטר קאדוב

ולטר קאדוב (גרמנית: Walther Kadow, 29 בינואר 1860 - 31 במאי 1923) היה מורה בבית ספר גרמני שנרצח בידי רודולף פרנץ הס ושותפיו במאי 1923, ביער ליד העיירה פרכים. קאדוב היה חבר ארגון הימין מפלגת החירות העממית הגרמנית ונחשד בהסגרת הפעיל הלאומני הגרמני אלברט ליאו שלגטר לידי כוחות הכיבוש הצרפתיים ששלטו באותה עת בחבל הרוהר. שלגטר חוסל על ידי הצרפתים, ונחשב מאז בעיני הנאצים לקרבן שמת על מזבח נאמנותו למולדת. הס נידון לעשר שנות מאסר על רצח קאדוב אך שוחרר ב-1928 כחלק מחנינה כללית, בעוד שלמרטין בורמן, שותפו לדבר עבירה ותלמיד לשעבר של קאדוב, נפסקו 12 חודשי מאסר על חלקו ברצח.

לימים בורמן היה לראש לשכת הקנצלר במפלגה הנאצית ומזכיר אישי של אדולף היטלר. רודולף פרנץ הס מונה עם הזמן למפקד מחנה הריכוז וההשמדה אושוויץ.

==הערות שוליים==

קטגוריה:קורבנות רצח בגרמניה
קטגוריה:גרמנים שנולדו ב-1900
קטגוריה:גרמנים שנפטרו ב-1923
אנטון קובליוב

אנטון קובליוב (באנגלית: Anton Kovalyov) הוא שחמטאי קנדי שנולד באוקראינה ויצג בעבר את ארגנטינה. הוא נולד ב-4 במרץ 1992 בחרקוב, אוקראינה.

קובליוב הוא רב-אמן משנת 2008.

נכון למרץ 2018, מדורג במקום הראשון בקנדה וה-86 בעולם לפי מד כושר.

== ביוגרפיה ==
קובליוב נולד באוקראינה בשנת 1992, הוא היגר לארגנטינה ב-2000. ב-2008 ייצג את ארגנטינה באולימפיאדת השחמט 2008 (הוא שיחק בלוח השלישי). בסוף האולימפיאדה הוענקה לו דרגת רב אמן.

הוא התיישב במונטריאול בשנת 2007, וזכה באליפות קוויבק בשנת 2009.

משנת 2013, קובליוב מייצג את קנדה בפיד"ה. קובליוב שיחק על הלוח הראשון של קנדה באולימפיאדת השחמט 2014 ועל הלוח השני באולימפיאדת השחמט 2016 (בה זכה במדליית כסף ליחידים אחרי ולדימיר קראמניק).

== גביע העולם בשחמט ==
קובליוב השתתף בגביע העולם בשחמט 2015 והפסיד לפביאנו קרואנה בסיבוב השלישי. בגביע העולם בשחמט 2017 הוא העפיל לסיבוב השלישי אך בגלל הפרת קוד לבוש והערה מצד השופט הראשי, שלטענתו הייתה גזענית (דימה את לבושו ללבוש צועני), הוא פרש מהתחרות.

== אנטון קובליוב באולימפיאדת השחמט ==
בין השנים 2008–2016 השתתף אנטון קובליוב ב-3 באולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 2008||3 || ארגנטינה || 2571||5 מ-9||3+ 4= 2-||55.6|| 69 קבוצתי, 37 אישי
|-
| 2014||1 || קנדה || 2622||7 מ-11||4+ 6= 1-||63.6|| 54 קבוצתי, 30 אישי
|-
| 2016||2 || קנדה || 2675||8 מ-10||6+ 4= 2-||80.0|| 11 קבוצתי 
|}

==קישורים חיצוניים==

== הערות שוליים ==

קטגוריה:רבי-אמנים
קטגוריה:שחמטאים ארגנטינאים
קטגוריה:שחמטאים קנדים
קטגוריה:אוקראינים שנולדו ב-1992
מנחם אטלס

מנחם אטלס (נולד ב-7 בפברואר 1963) הוא כדורסלן עבר ומאמן כדורסל ישראלי. שיחק בעמדת הסנטר, גובהו 2.05.

==ביוגרפיה==
נולד והתחנך בגבעתיים לאב עולה מגרמניה ואם ילידת ישראל. השני מבין ארבעה אחים. החל את דרכו בגיל 10 במכבי תל אביב, מאמנו הראשון היה פיני גרשון. 
בגיל 15 עד גיל 16 שיחק בהפועל רמת גן ומגיל 19 שיחק בליגה א' בקבוצת אס"א תל אביב. בעונת 1984/85 שיחק בליגת העל בכדורסל בקבוצת מכבי רמת גן. 
בשנים 1985 - 1987 שיחק בליגת המכללות בארצות הברית, וייצג את אוניברסיטת ג'ורג' וושינגטון, לצדם של הישראלים גלעד שמחוני ומוטי דניאל.
בשנים 1987 - 1992 שיחק בהפועל ירושלים ולאחר מכן המשיך את דרכו במכבי חיפה והוכתר לשחקן השישי של הליגה. בהמשך שיחק בבני הרצליה, עמק יזרעאל ומכבי גבעת שמואל.

בין השנים 1989–1992 שיחק בנבחרת ישראל כשחקן בעמדה ארבע. 

אטלס הוא בעל תואר ראשון בחינוך גופני מטעם מכללת וינגייט ובעל תעודה להכשרת מאמני חדרי כושר, מטעם מנהל הספורט. 
משמש גם כמאמן כושר מוסמך וכדורסל מוסמך בכיר, מורה לחינוך מוסמך בכיר. מנחם הוא מטפל בילדים עם בעיות יציבה ומאמן כדורשת של חברת אלטשולר שחם.

==חיים פרטיים==
אטלס נשוי לניקול ואב לשלושה. הוא אחיו של שחקן העבר תומר אטלס ומתגורר בקריית אונו.

==קישורים חיצוניים==

קטגוריה:כדורסלנים ישראלים בליגת המכללות בארצות הברית
קטגוריה:כדורסלני אוניברסיטת ג'ורג' וושינגטון
קטגוריה:כדורסלנים ישראלים
קטגוריה:כדורסלני מכבי עירוני רמת גן
קטגוריה:כדורסלני הפועל ירושלים
קטגוריה:כדורסלני מכבי חיפה
קטגוריה:מאמני כדורסל ישראלים
קטגוריה:בוגרי המכללה האקדמית בווינגייט
קטגוריה:גבעתיים: כדורסלנים
קטגוריה:ישראלים שנולדו ב-1963
קרלוס סולר

קרלוס סוֹלֶר בראגן (בספרדית: Carlos Soler Barragán; נולד ב-2 בינואר 1997) הוא כדורגלן ספרדי המשחק בעמדת הקשר בקבוצת ווסטהאם יונייטד מהפרמייר ליג בהשאלה מפריס סן ז'רמן מליגת העל הצרפתית ובנבחרת ספרד.

==קריירת מועדונים==
כיליד העיר ולנסיה, סולר הצטרף למערך הנוער של קבוצת הכדורגל ולנסיה בשנת 2005, בגיל שמונה. לאחר שהחל לשחק דווקא בעמדת החלוץ, הוסט בהמשך לעמדת הקשר ההתקפי ולאחר מכן לקשר. ב-3 במאי 2015, ערך סולר את הופעת הבכורה שלו בקבוצה בוגרת, לאחר שפתח בהרכב קבוצת המילואים של ולנסיה במשחק הליגה הספרדית השלישית בכדורגל, בו הפסידה קבוצתו 0–1 לקבוצת UE קורנלה. את שערו הראשון בקריירה, כבש ב-13 בדצמבר 2015, כאשר כבש את שערה השני של קבוצתו במשחק התיקו 2-2 מול בדלונה. ב-12 במרץ 2016, סולר חידש את חוזהו במועדון, ובאותו היום אף קודם לסגל הקבוצה הבכירה של המועדון, לאחר שישב על ספסלה במהלך הניצחון 1–2 מול אתלטיק בילבאו במסגרת הליגה האירופית. ב-10 בדצמבר 2016, סולר ערך את הופעת הבכורה שלו במועדון ובמסגרת הלה ליגה, כאשר נכנס כמחליף במקום מריו סוארז, בהפסד 2–3 לריאל סוסידאד באצטדיון אנואטה. הוא כבש את שערו הראשון עבור ולנסיה ב-21 בינואר 2017, כשהבקיע את שערה הראשון של קבוצתו בניצחון 0–2 בדרבי של ולנסיה מול ויאריאל. ב-1 בספטמבר 2022, חתם סולר לחמש שנים בפריס סן ז'רמן תמורת 17 מיליון אירו. ב-25 באוקטובר 2022 כבש שער בכורה בקבוצה במסגרת ליגת האלופות, כאשר כבש את שער הניצחון בניצחון 2–7 על מכבי חיפה בשלב הבתים. ארבעה ימים לאחר מכן כבש את שער הבכורה בליגה הצרפתית בניצחון 3–4 על טרואה. ב-30 באוגוסט 2024 הושאל אל ווסטהאם יונייטד.

== קריירה בינלאומית ==
נכלל בסגל נבחרת ספרד לטורניר מונדיאל 2022. כבש את השער השביעי לזכות נבחרתו בניצחון 0–7 על בשלב הבתים.

== תארים ==
פ.ס.ז.

* אליפות צרפת: 2022/2023, 2023/2024
* הסופר קאפ הצרפתי: 2023

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:ולנסיה: כדורגלנים
קטגוריה:כדורגלני ולנסיה
קטגוריה:כדורגלני פריז סן-ז'רמן
קטגוריה:כדורגלני וסטהאם יונייטד
קטגוריה:כדורגלני נבחרת ספרד
קטגוריה:ספורטאים ספרדים בצרפת
קטגוריה:ספורטאים ספרדים באנגליה
קטגוריה:כדורגלני מונדיאל 2022
קטגוריה:ספרדים שנולדו ב-1997
קטגוריה:כדורגלנים ספרדים באולימפיאדת טוקיו (2020)
קטגוריה:זוכי מדליית כסף אולימפית ספרדים: כדורגל
קנגורו חולדתי

קנגורו חולדתי או חֻלְדַּת הַכִּיס (שם מדעי: Potorous; מוכר יותר בכינוי האוסטרלי הרשמי: פוטורו) הוא סוג של יונקי כיס מהמשפחה קנגוריים חולדתיים.
== מאפיינים ==
יצורים קטנים אלה מגיעים לאורך 24-41 ס"מ ולמשקל 0.7-2.2 ק"ג. הם בעלי פרווה עבה וגוף עגלגל בצבע אפרפר והם בעלי אוזניים קטנות ולחיים גדולות. הרגליים האחוריות שלהם ארוכות ועוזרות להם לקפץ ואילו הקדמיות קצרות וורודות. במראם הם מזכירים עכברים בעלי כיס ורגליים ארוכות.

הם חיים בשטחי היער של דרום אוסטרליה ויוצאים לפעילות בלילות. הם ניזונים בעיקר מעשבים.

חלק ממיני הסוג נפגעו מהכנסת מינים פולשים ומפגיעה במקום חיותם, בעיקר המין קנגורו חולדתי גילברט שכמעט נכחד מהעולם והמין קנגורו חולדתי רחב-פנים שנכחד לחלוטין.

===מינים===
* קנגורו חולדתי גילברט (Potorous gilbertii)
* קנגורו חולדתי ארך-רגל (Potorous longipes)
* קנגורו חולדתי חוטמני (Potorous tridactylus)
* קנגורו חולדתי רחב-פנים (Potorous platyops) - נכחד

==קישורים חיצוניים==

==הערות שוליים==

קטגוריה:בעלי חיים שתוארו ב-1804
קטגוריה:טקסונים שתוארו בידי אנסלם גאייטאן דמארה
קטגוריה:קנגוריים חולדתיים
Remember December

"Remember December" (בעברית: לזכור את דצמבר) הוא שיר שהוקלט על ידי הזמרת האמריקאית דמי לובאטו לאלבום האולפן השני שלה, Here We Go Again. הוא נכתב על ידי ג'ון פילדס, לובאטו ואן פרבן, והופק על ידי פילדס. השיר פורסם באירופה, כסינגל השני והאחרון של האלבום ב-18 בינואר 2010 דרך הוליווד רקורדס. סגנונות השיר הן פאוור פופ - סינת'פופ, השונים מסגנון הפופ-רוק הרגיל של לובאטו. המילים מתארות את ניסיונו של הגיבור להזכיר לחבר שלה את הזמנים הטובים של מערכת היחסים שלהם. לובאטו תיארה את השיר כדוגמה לצורה בה רצתה שתישמע המוזיקה העתידית שלה.

השיר זכה לרוב לביקורות חיוביות של מבקרי המוזיקה; הרוב המכריע שלהם שיבח את ההוק והפזמון. כמה מבקרים גם ציינו כי הוא אחד מן השירים הבולטים באלבום. השיר נכשל מבחינה מסחרית, וכן הגיע למקום ה-80 במצעד הסינגלים הבריטי בלבד. נמכרו בארצות הברית 144,000 עותקים של השיר על פי נילסן סאונדסקאן. לובאטו ביצעה את השיר פעמים רבות, בסיבוב ההופעות שלה Summer Tour 2009 וגם במופע של אלן טיצ'רמש.

במצטבר, הצליח השיר לצבור 50 מיליון צפיות ביוטיוב.<ref></ref>

== וידאו קליפ ==
הקליפ הנלווה ל"Remember December" הופק על ידי טים ווילר, אשר ביים גם את הקליפים הקודמים של לובאטו, "Here We Go Again" ו-"La La Land". לובאטו התראיינה על ידי חדשות MTV על הסט של הקליפ, שבו היא הצהירה כי נשארה נאמנה לנושא השיר: "הקליפ מתייחס לשיר באופן כלשהו... ולכן במקום שיש עניין של אהבה בקליפ הזה, הרעיון הוא להיות אכזרי, כמו לקחת שליטה כבחורה, בדומה להעצמת נערה. כן, דיוות!". היא תיארה את הסרטון כ-"גלאם רוק אמיתי". הסרטון הועלה לראשונה ב-12 בנובמבר 2009 והיה זמין להורדה באייטונס החל מה-1 בדצמבר 2009.

הקליפ כולל שלוש סצנות לפי הסדר הבא: בסצנה הראשונה לובאטו להופיע עם הלהקה שלה על הבמה כאשר היא לבושה בז'קט עור שחור וכפפות. הסצנה השנייה היא לובאטו עם חבריה (בגילומם של מייג'ן מרטין, אנה מריה פרז דה טגל וקלואי ברידג'ס (השחקנים של "קאמפ רוק 2: הג'אם האחרון") "לוקחות" את הלילה החוצה אל רחובות לוס אנג'לס. השלישית והאחרונה הייתה סצנה בה לובאטו לובשת חולצה נוצצת ושרה.

== במצעדים ==
{| class="wikitable plainrowheaders" style="text-align: center; margin-bottom: 34px;"
! scope="col" |תרשים (2010)
! scope="col" |מיקומי שיא
|-
! scope="row" |אוסטרליה (מצעד המוזיקה האוסטרלי)<br>
| 422
|-
! scope="row" |סקוטלנד (מצעד הסינגלים הבריטי)
| 70
|-
! scope="row" |הממלכה המאוחדת (מצעד הסינגלים הבריטי)
| 80
|}

== היסטוריית פרסומים ==
{| class="wikitable plainrowheaders" style="margin-bottom: 10px;"
! scope="col" | מדינה
! scope="col" | תאריך פרסום
! scope="col" | פורמט (ים)
|-
! scope="row" |דנמרק
| rowspan="3" | 18 בינואר 2010
| rowspan="4" |הורדה דיגיטלית
|-
! scope="row" |פינלנד
|-
! scope="row" |שוודיה
|-
! scope="row" |נורווגיה
| rowspan="2" |15 בפברואר 2010
|-
! scope="row" |בריטניה
|CD, הורדה דיגיטלית
|}

== קישורים חיצוניים ==

== הערות שוליים ==

קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:שירים על דצמבר
קטגוריה:סינגלים בהוצאת הוליווד רקורדס
אייר פולוניה

אייר פולוניה (באנגלית: Air Polonia) הייתה חברת תעופה פולנית שפעלה במתכונת של חברת תעופה זולה. החברה הייתה חברת הלואו קוסט הפרטית הראשונה בפולין, ומטה החברה היה בוורשה. בסיס הפעילות המרכזי היה בנמל התעופה פרדריק שופן. ב-5 בדצמבר 2004 אייר פולוניה הפסיקה את פעילותה בעקבות קשיים כלכליים.

== היסטוריה ==
נמל התעופה הבינלאומי של מלטה, מלטה. (2003)]]
מטוס מתוצרת Let של אייר פולוניה ב[[נמל התעופה גדנסק לך ואלנסה, פולין. (2004)]]
אייר פולוניה הוקמה בשנת 2001 וצברה פופולריות במהירות. החברה החלה להפעיל טיסות לואו קוסט ב-8 בדצמבר 2003 בשימוש מטוסי הבואינג 737-400 שהיו ברשותה. יעדי החברה לטיסות היוצאות מוורשה היו ורוצלב ולונדון, וטיסות נוספות יצאו בהתאם מגדנסק, קטוביץ ופוזנאן אל לונדון.

הקמפיינים השיווקיים של אייר פולוניה התמקדו מעל לכל בתחרות מול לוט פוליש איירליינס אולם גם מול חברות זרות הטסות לפולין כגון בריטיש איירווייז וג'רמנווינגס. מעבר לכך, סביר להניח כי הפופולריות הגואה של אייר פולוניה היוותה אלטרנטיבה להתרחבות הפעילות של ראיינאייר בתוך פולין באותה תקופה.

== חזרתה של אייר פולוניה ==
בינואר 2005, הוכרז כי אייר פולוניה מתכננת לחדש את פעילותה עם שלושה מטוסי בואינג 737-400, אך הדבר לא יצא לבסוף אל הפועל.

== יעדים ==
בשיא פעילותה, אייר פולוניה הפעילה מספר טיסות צ'רטר ליעדים באירופה הכללו בין היתר את: 

ורשה (בסיס מרכזי), גדנסק (בסיס משני), קטוביץ (בסיס משני), ורוצלב (בסיס משני), פוזנן, קלן, סטוקהולם-ארלאנדה, אתונה, בובה, בריסל, פרנקפורט, לונדון סטנסטד, מדריד, מלאגה, מנצ 'סטר, פלמה דה מיורקה, פריז שארל דה גול, ריגה, סביליה, שארם א שייח', שצ'צ'ין וטנריפה.

== צי המטוסים ==
אייר פולוניה הפעילה 6 כלי טיס לפני סגירתה, רובם מדגם בואינג 737.

{| class="toccolours" border="1" cellpadding="3" style="border-collapse:collapse;text-align: ;"
|+צי המטוסים של אייר פולוניה לפני סגירתה:
|- bgcolor="black"
!<span style="color:orange;">דגם
!<span style="color:orange;">מספר המטוסים
!<span style="color:orange;">תכולת מושבים (קונפיגורציה)
|-
| בואינג 737-300
| align="center" | 2
|149
|-
|בואינג 737-400
| align="center" |2
|168
|-
| L-410 UVP-E
| align="center" | 2 
|19
|-
! colspan="3" |סה"כ 6
|}

== קישורים חיצוניים ==

* 
* [https://web.archive.org/web/*/http://www.airpolonia.com/index.php?lang=en האתר הרשמי] (ארכיון)
* [https://wayback.archive.org/web/*/http://www.airpolonia.com האתר הרשמי] (ארכיון) (בפולנית)

קטגוריה:חברות לטיסות חסך
קטגוריה:חברות תעופה פולניות
קטגוריה:חברות תעופה שנסגרו
יחסי אוסטריה–אורוגוואי

יחסי אוסטריה–אורוגוואי הם היחסים הדיפלומטיים הרשמיים שבין רפובליקה אוסטריה לבין הרפובליקה האוריינטלית של אורוגוואי. היחסים הדיפלומטיים בין שתי המדינות מתקיימים מאז ימי האימפריה האוסטרו-הונגרית. ב-1870 הכריז הברון אנטון פון פץ על הסכם דו-צדדי בנושא סחר וגילוי ארצות בין שתי המדינות.

ישנה קבוצה קטנה אך משמעותית של אוסטרים שחיים כיום באורוגוואי. חלק מהם הם מעמד האצולה האוסטרי לשעבר. החל משנת 2009 תקף בשתי המדינות הסכם לביטחון חברתי שנחתם על ידי השתיים.

== ייצוג ==
* אוסטריה לא מיוצגת באורוגוואי בדרג השגרירות. אלא באמצעות שגרירות שהיא מחזיקה בבואנוס איירס, ארגנטינה. אוסטריה מחזיקה קונסוליית כבוד במונטווידאו.
* אורוגוואי מיוצגת באוסטריה בדרג השגרירות באמצעות שגרירות שהיא מחזיקה בווינה. היא מיוצגת גם בדרג הקונסולרי באמצעות קונסוליה שהיא מחזיקה בזלצבורג.

== ראו גם ==
* יחסי אורוגוואי–הונגריה

== קישורים חיצוניים ==

== הערות שוליים ==
משה דריהם

הרב משה הכהן דריהם (13 בספטמבר 1906, כ"ב באלול ה'תרס"ו – 31 במרץ 1966, י' בניסן ה'תשכ"ו) היה דיין ופוסק, הרב הראשי של רובע דיג'ת - ה"חארה צגירה" באי ג'רבה שבתוניסיה, מגדולי רבני ג’רבה בדורו, חבר בית הדין הרבני האזורי בטבריה ומחבר ספרים רבים.

==ביוגרפיה==
נולד בג'רבה שבתוניסיה, למרים ולרב שמעון הכהן דריהם, לימים רב הערים ספקס ובנגרדאן. בצעירותו למד אצל הרב מכלוף עידאן והרב יוסף בוכריץ. בגיל 13 נסע לספקס כדי ללמוד מקצוע, אולם הרב עידאן נסע לשם והחזירו לג'רבה, והבטיח כי ידאג לצרכיו.

בשל נסיעתו של אביו לשמש כשוחט בספקס, התגורר בצעירותו בביתו של הרב אליהו הכהן, ולימים נישא לבתו.

שימש לצד רבו, הרב מכלוף עידאן, כחבר בית הדין בג'רבה, ולאחר פטירתו של האחרון בשנת 1946 (ה'תש"ז), מונה לשמש תחתיו כרב הראשי של ה"חארה צגירה" בג'רבה. בין היתר שימש כדיין וכמורה צדק בקהילה, ובמשך תקופת כהונתו הנהיג מנהג לפיו זוגות שנישאו בעיר עלו לארץ ישראל שבוע לאחר החתונה. כן העמיד תלמידים רבים שהפכו ברבות הימים לרבנים.

בשנת 1957 (ה'תשי"ז) עלה לישראל והשתכן בטבריה, שם מונה כשנה לאחר מכן לשמש כחבר בית הדין הרבני האזורי בעיר, לצד הרב רפאל קוק והרב מאיר ועקנין. בפעילותו הציבורית ייסד את "איחוד עולי תוניסיה וג'רבה", ופעל לייסד את בית הכנסת הראשון ליוצאי תוניסיה בעיר, שעד אז היו מתפללים בבתי כנסת שהנהיגו נוסח שונה משלהם.

נודע בפסיקתו המקלה בגיור, לפיה כוונת קבלת עול מצוות לא מהווה התחייבות לשמירת המצוות כולן, כך שאם גר מקבל עליו עול מצוות, אפילו אם בשעת הקבלה בדעתו לעבור בעתיד על חלקן, אין פגם בקבלתו, מכיוון שקיבל בדעתו שאם יעבור, ייענש.

ראה בתקומת מדינת ישראל אתחלתא דגאולה, והנהיג לומר הלל ולערוך סעודה ביום העצמאות.

בתקופה האחרונה לחייו סבל משיתוק בגופו, עד שהלך לעולמו ונקבר בטבריה.

בניית בית הכנסת הושלמה רק לאחר פטירתו, והוא נושא את השם "אוהל משה", על שמו. באמתחתו נמצאו כתבי יד רבים של רבני ג'רבה, ולאחר פטירתו הודפסו ויצאו לאור רבים מהם.

== חיבוריו ==
* דרש משה - חידושי תנ"ך ודרושים, ה'תשל"ד
* אוהל משה - שו"ת וחידושים על שולחן ערוך, ה'תשל"ט
* [http://www.hebrewbooks.org/pdfpager.aspx?req=20189&pgnum=1 והשיב משה] - שו"ת על ארבעה חלקי שולחן ערוך, הודפס על ידי הרב רפאל כדיר צבאן בשנת ה'תשכ"ח
* ויגד משה - פירוש על הגדה של פסח, ג'רבה ה'תרצ"ט
* [http://www.hebrewbooks.org/pdfpager.aspx?req=32537&pgnum=1 ידי משה] - חידושים על הש"ס
* ידי משה - פירוש לחומש בראשית, ג'רבה ה'תש"ג
* אוהל צדיקים - סיפורי צדיקים

חלק מחיבוריו עדיין נמצאים בכתב יד, ואחרים נשרפו כשהגיע למחנה העלייה הסמוך לעכו. כן הדפיס בג'רבה את הספרים "עמר נקא" (ה'תש"ט) ו"מנחת ערב" (ה'תשי"א) של רבו הרב עידאן (בסיוע הרב חיים חורי).

==לקריאה נוספת==
* שולמית נועם, והאיש משה - קווים לדמותו של הרב משה הכהן דריהם, 2001

==קישורים חיצוניים==
* 
* [https://www.ykr.org.il/modules/Videos/page/3406 רבי משה דריהם ורבנים נוספים מג'רבה בסרטון נדיר], באתר ישיבת כיסא רחמים
* 

==הערות שוליים==

קטגוריה:רבנים ג'רבאים
קטגוריה:טבריה: רבנים
קטגוריה:דיינים
קטגוריה:מחברי ספרי שו"ת
קטגוריה:מחברי ספרי חידושים על התורה
קטגוריה:מחברי ספרי דרוש
קטגוריה:פרשני הגדה של פסח
קטגוריה:מחברי ספרות תורנית
קטגוריה:עולים בשנות ה-1950
קטגוריה:ישראלים ילידי תוניסיה
קטגוריה:ישראלים שנולדו ב-1906
קטגוריה:ישראלים שנפטרו ב-1966
גידו קאריז'ו

גידו מרסלו קאריז'ו (בספרדית: Guido Marcelo Carrillo; נולד ב-25 במאי 1991) הוא כדורגלן ארגנטינאי המשחק בעמדת החלוץ.

==קריירת מועדונים==
קאריז'ו שיחק במדי אסטודיאנטס הארגנטינאית ברוב הקריירה המוקדמת שלו. במסגרת גביע הליברטדורס של שנת 2015 קאריז'ו כבש שבעה שערים.

באפריל ובמאי 2015, קבוצות כגון אולימפיאקוס, בנפיקה ואינטר הביעו עניין בקאריז'ו.

ב-3 ביולי 2015 מונקו הייתה זו שהחתימה את הארגנטינאי בחוזה לחמש שנים בעבור כעשרה מיליון דולר. את שערו הראשון במדי הקבוצה כבש בניצחון החוץ 1–3 על יאנג בויז השווייצרית במסגרת הסיבוב השלישי של מוקדמות ליגת האלופות לעונת 2015/16.

ב-26 בינואר 2018 קאריז'ו נמכר לקבוצת סאות'המפטון בעבור סכום של כעשרים ושתיים מיליון יורו, וזאת לאור דרישתו של מאמן סאות'המפטון מאוריסיו פלגרינו, שאימן את קריז'ו באסטודיאנטס לה פלאטה לפני כן. ב-8 ביולי 2018 הושאל קאריז'ו ללגנס, ושב לשתף פעולה תחת מאמנו פלגרינו.

ב-5 באוקטובר 2020 עבר קאריז'ו בהעברה חופשית לאלצ'ה מהלה ליגה לאחר שהגיע להסכמות מול סאות'המפטון על התרת חוזהו.

==תארים==
;מונקו
* אליפות צרפת: 2016/17

==קישורים חיצוניים==

==הערות שוליים==

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני אסטודיאנטס לה פלאטה
קטגוריה:כדורגלני מונקו
קטגוריה:כדורגלני סאות'המפטון
קטגוריה:כדורגלני לגנס
קטגוריה:כדורגלני אלצ'ה
קטגוריה:ארגנטינאים שנולדו ב-1991
פבלו ויטאר

פבולו רודריגז דה סילבה (באנגלית: Phabullo Rodrigues da Silva; נולדה ב-1 בנובמבר 1994) הידועה בשם הבמה פבלו ויטאר (Pabllo Vittar), היא זמרת, מלחינה ודראג קווין.

== ביוגרפיה וקריירה ==
ההופעה הראשונה שלה בטלוויזיה התרחשה בשנת 2014, בתוכנית טלוויזיה ברזילאית הנקראת "Brazilian TV", שם ביצעה את "I Have Nothing" של ויטני יוסטון. מאוחר יותר ב-2015 היא התפרסמה בתקשורת, בעקבות הצלחתו של הווידאו קליפ הראשון שלה "Open Bar", שהוא בעצם גרסה בשפה הפורטוגזית לשיר – "Lean On". את השיר הפיקו בונדה דו רול ואומולו. בתוך פחות מארבעה חודשים, הווידאו קליפ צבר למעלה מ-38 מיליון צפיות. באותה שנה הוציאה ויטאר את ה-EP הראשון שלה, "Open Bar". מה-EP יצאו שלושה סינגלים; "Open Bar", "Minaj", ו-"Amante". כל הסינגלים זכו להצלחה מתונה בברזיל בלבד.

ב-12 בינואר 2017, יצא לאור אלבום הבכורה שלה Vai Passar Mal. באותו חודש, היא הוציאה את "Todo Dia", שיצא כסינגל השני מן האלבום. הסינגל השלישי "", הפך ללהיט ויראלי כאשר מונה הצפיות שלו עולה על למעלה מ-155 מיליון צפיות ביוטיוב. הסינגל הרביעי והאחרון מן האלבום, "Corpo Sensual" יצא ב-6 בספטמבר באותה שנה. באותו זמן יצא לאור שיתוף הפעולה השני של ויטאר, "Decote" שכלל בתוכו את פראטה גיל. ביוני 2017, היא הפכה למלכת דראג עם כמות העוקבים הגדולה ביותר באינסטגרם.

ב-30 ביולי 2017, יצא לאור שיתוף הפעולה השלישי של ויטאר, "Sua Cara". שיתוף הפעולה כלל את הזמרת הברזילאית אניטה ומייג'ור לייזר. הווידאו קליפ שיצא לסינגל זכה להצלחה עולמית, וביומו הראשון ביוטיוב מונה הצפיות שלו עמד על למעלה מ-25 מיליון צפיות. דבר אשר הופך אותו לווידאו קליפ השלישי הנצפה ביותר בכל הזמנים ב-24 שעות ביוטיוב, ול-9 הנצפה ביותר בכל הזמנים סביב כל פלטפורמה אינטרנטית אפשרית.

בשנת 2018, הוציאה את הסינגל השיווקי "Hasta La Vista", ביחד עם סימונה וסימריה ולואן סנטנה. באותה השנה יצא אלבומה השני, Não Para Não. מאוחר יותר, הוציאה את "Problema Seu" כסינגל הראשון מתוך האלבום, ואת "Disk Me" כסינגל השני מתוכו. בשנת 2020, הוציאה ביחד עם טליה את השיר "Tímida".

בשנת 2024 היא השתתפה בביצוע של שיר "Alibi" לצד זמרות נוספות.

== דיסקוגרפיה ==
=== אלבומי אולפן ===
*2017: Vai Passar Mal
*2018: Não Para Não
*2019: 111

== פילמוגרפיה ==
{| class="wikitable sortable"
|+טלוויזיה
|-
!שנה
!שם
!תפקיד\דמות
!הערות
|-
|2016–17
|Amor & Sexo
|זמר הלהקה
|עונות 9, 10
|-
| rowspan="2" |2017
|(TVZ (Multishow TV show
|מגיש מיוחד
|פרק: "19 באפריל 2017"
|-
|A Força do Querer
|יוכרז
|השתתפות מיוחדת
|}
{| class="wikitable sortable"
|+אתר
|-
!שנה
!שם
!תפקיד
|-
|2016–17
|פבלו ווג
|מגיש
|}

== סיבובי הופעות ==
* Open Bar Tour :2016–2015
* Turnê Vai Passar Mal :2017–2016

== קישורים חיצוניים ==

== הערות שוליים ==

קטגוריה:זמרות ברזילאיות
קטגוריה:זמרות פופ ברזילאיות
קטגוריה:זמרות-יוצרות ברזילאיות
קטגוריה:זמרים השרים בספרדית
קטגוריה:אמנים הידועים בשם במה
קטגוריה:זמרים א-בינארים
קטגוריה:זוכי פרס המוזיקה של MTV אירופה
קטגוריה:ברזילאיות שנולדו ב-1994
Decote

Decote (באנגלית: Cleavage, ובעברית: מַחשׂוֹף) הוא סינגל שהוקלט על ידי פראטה גיל בשיתוף הטרנסג'נדר הברזילאי פבלו ויטאר. השיר יצא לאור ב-8 באוגוסט 2017, תחת חסותה של חברת התקליטים DGE רקורדס, כסינגל רשמי של פראטה גיל ופבלו ויטאר.

השיר זכה להצלחה מתונה בעיקר בברזיל.

== רקע וכתיבה ==
לאחר שהוציאה ויטאר את "Sua Cara", היא הודיעה למעריציה באינסטגרם כי תשתף פעולה עם פראטה גיל בסינגל חדש שעתיד לצאת באוגוסט 2017.

את השיר הוציאו השתיים כסינגל רשמי, אך לא מתוך אלבום של אף אחת מהן.

== וידאו קליפ ==
תחילה, הוציאה פראטה גיל סרטון קצר שמראה את מילות השיר, ולאחר מכן יצא הווידאו קליפ המלא שמציג בתוכו את השתיים רוקדות בתוך חדר חשוך, עם נקודות אור אדומות. לאורכו של הקליפ ניתן לראות כי השתיים מחליפות בגדים ללא הרף, רוקדות וזזות למילות השיר.

הקליפ זכה להצלחה מתונה ביוטיוב כאשר הפך לאחד מהקליפים הנצפים ביותר של פראטה, ונכון לספטמבר 2017, מונה הצפיות של הווידאו קליפ עולה על למעלה מ-5 מיליון צפיות.

== רשימת השמעה ==
* Digital download
# Decote" – 2:58"

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי פבלו ויטאר
קטגוריה:שירים בפורטוגזית
אוקטובס

אוקטובס הוא כלי נגינה ממשפחת כלי הקשת. זהו סוג של קונטרבס ענק, הגבוה פי אחד וחצי מגובהו של אדם ממוצע, ולו שלושה מיתרים גדולים ועבים.

הכלי הומצא בסביבות שנת 1850, בידי יצרן הכינורות הצרפתי ז'אן־בטיסט ויום.
אוקטובס מהמאה ה-19 הקיים במוזיאון בפריז
על הנגן לעמוד על דרגש מיוחד כדי להגיע אל מערכת המנופים המפעילה לחץ על המיתרים, תוך שהוא מניע את הקשת הגדולה והכבדה של כלי זה.

מטרתו של ויום הייתה להוסיף לתזמורת כלי המעניק צליל נמוך מאוד, ואכן האוקטובס מייצר צליל נמוך בשתי אוקטבות מהצ'לו, וצליל ה־דו נמוך כל כך (16 הרץ) עד שאוזן אנושית אינה יכולה לקלוט אותו.

ויום ייצר שלושה אוקטובסים. שניים מהם שרדו, ולפיהם יוצרו שני העתקים שאפשר לנגן עליהם. אחד ההעתקים נמצא במוזיאון כלי הנגינה "MIM" שבפיניקס, אריזונה, והעתק אחר נמצא במוזיאון המוזיקה בפריז.

התזמורת הסימפונית של מונטריאול הייתה התזמורת הראשונה זה שנים רבות שהשתמשה בכלי זה במהלך יצירה מוזיקלית של הקטור ברליוז.

== קישורים חיצוניים ==

* 

קטגוריה:כלי קשת
קטגוריה:כלי מיתר
קטגוריה:צרפת: המצאות
רעידת האדמה בפואבלה (2017)

רעידת האדמה בפואבלה היא רעידת אדמה שהתרחשה ב-19 בספטמבר 2017 בעוצמה של 7.1 בסולם מגניטודה לפי מומנט ובעומק 51 ק"מ, כ-55 קילומטרים דרומית לפואבלה.

רעידת האדמה גרמה נזק רב במדינות מקסיקו: פואבלה ומורלוס ובמטרופולין מקסיקו סיטי, ולמותם של 286 אנשים, וכן להתמוטטות מבנים ולניתוק מיליונים מחשמל.

רעידת אדמה זו אירעה כשבועיים לאחר רעידת האדמה בצ'יאפס, שהייתה בעוצמה של 8.1 בסולם מגניטודה לפי מומנט.

==נפגעים ונזקים==
{| class="wikitable sortable" style="float:right;clear:right;"
|+ הרוגים לפי מדינה
! מדינה
! הרוגים
! class="unsortable" | סימוכין
|- style="text-align:right;"
| scope="row" style="text-align: right;" | גררו
|5
|
|- style="text-align:right;"
| scope="row" style="text-align: right;" | מורלוס
|73
|
|- style="text-align:right;"
| scope="row" style="text-align: right;" | אואחאקה
| 1
|
|- style="text-align: right;"
| scope="row" style="text-align: right;" | פואבלה
|44
|
|- style="text-align:right;"
| scope="row" style="text-align: left;" | מדינת מקסיקו
|13
|
|- style="text-align:right;"
| scope="row" style="text-align: right;" | מקסיקו סיטי
|133
|
|- class="sortbottom" 
! scope="row" style="text-align: right;" | סך הכל: 
! style="text-align:right;" | 217
! style="text-align:right;" |
|}

==קישורים חיצוניים==

* 
* 
* 

==הערות שוליים==

2017
פואבלה
הוריקן מריה

הוריקן מריה הוא הוריקן בקטגוריה 5 שפגע בדומיניקה ובפוארטו ריקו. הוא ההוריקן השביעי, והשני בקטגוריה 5 בעונת ההוריקנים האטלנטית של 2017.

== התפתחות ==
מריה החלה כגל טרופי ב-16 בספטמבר, לאחר שלושה ימי ניטור על ידי המרכז הלאומי להוריקנים, ב-18 בספטמבר התחזקה להוריקן בקטגוריה 5. כאשר פגעה ביבשה בקטגוריה 5 הייתה זו הפעם השנייה שנרשמה בהיסטוריה (יחד עם 2007) עונת הוריקנים שבה פגעו ביבשה שני הוריקנים בעצמה 5. בנוסף מריה היא ההוריקן ה-10 שנמדד בהיסטוריה מבחינת עוצמה.

ב-19 בספטמבר הכתה מריה בדומיניקה עם רוחות של 260 קמ"ש ולמחרת, ב-20 לחודש הכתה בפוארטו ריקו עם רוחות של 250 קמ"ש ובדרגה 4. האי פוארטו ריקו הוגדר כולו אזור אסון לאומי על ידי נשיא ארצות הברית דונלד טראמפ.
 
עד ה-23 בספטמבר 2017 נרשמו 56 מקרי מוות ונגרם נזק רב המוערך במעל 50 מיליארד דולר.

מריה הכתה בפוארטו ריקו כשלושה שבועות אחרי הוריקן אירמה.

בתחילה, המקורות רשמיים קבעו כי רק מספר מועט של אנשים נהרגו בהוריקו: 112 איש, מתוכם: 64 בפוארטו ריקו, 31 בדומיניקה, 5 ברפובליקה הדומיניקנית, 4 בארצות הברית, 3 בהאיטי, 2 בגוואדלופ ו-3 באיי הבתולה האמריקאיים. לעומת זאת, מקורות שונים טענו שמספר ההרוגים הוא גבוה הרבה יותר.

ב-29 במאי 2018 פורסם מחקר של אוניברסיטת הרווארד בארצות הברית המעריך את מספר ההרוגים בפוארטו ריקו ב-4,645, פי 70 מהמספר הרשמי. במחקר נמתחת ביקורת על היעדר השקיפות של הרשויות בפוארטו ריקו ועל האופן בו העריכו את כמות ההרוגים.

באוגוסט 2018, פורסם רשמית כי 2,975 איש מתו בפוארטו ריקו, ו-65 בדומיניקה, דבר שהעלה את מספר ההרוגים ל-3,057 איש.

לאור הנזק שהסופה עשתה, לא ישתמשו יותר בשם "מריה" לתיאור הוריקנים נוספים.

== קישורים חיצוניים ==

==הערות שוליים==

מריה
יחסי פלאו–צרפת

יחסי פלאו–צרפת הם היחסים הדיפלומטיים הרשמיים שבין הרפובליקה של פלאו לבין הרפובליקה הצרפתית. 

נשיא פלאו ביקר בצרפת פעמיים בשנת 2015. פעם אחת לצורך ייצוג פלאו בוועידת האקלים בפריז, ובפעם השנייה לכבוד השתתפותה של פלאו בוועידה של אונסק"ו בצרפת. היחסים העיקריים של פלאו עם צרפת הם היחסים שלה עם קלדוניה החדשה, פולינזיה הצרפתית וואליס ופוטונה.

== ייצוג ==
* צרפת לא מיוצגת בפלאו בדרג השגרירות אלא באמצעות השגרירות שלה הממוקמת במנילה, הפיליפינים. בדרג הקונסולרי מיוצגת צרפת בפלאו באמצעות קונסולית כבוד שהיא מחזיקה במחוז קורור, הקונסולית פועלת גם ממחוז מלאקאוק.
* פלאו לא מיוצגת בצרפת בדרג השגרירות ובדרג הקונסולרי.

== ראו גם ==
* יחסי איי מרשל–צרפת
* יחסי נאורו–צרפת

== קישורים חיצוניים ==
* [http://www.diplomatie.gouv.fr/en/country-files/palau/france-and-palau/ France and Palau], אתר משרד החוץ הצרפתי

== הערות שוליים ==
עונת 1980/1981 בגביע אירופה למחזיקות גביע בכדורסל

עונת 1980/1981 בגביע אירופה למחזיקות גביע בכדורסל הייתה העונה ה-15 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-7 באוקטובר 1980 והתחרות הסתיימה ב-18 במרץ 1981. בתחרות השתתפו 20 קבוצות. 

בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 5 עולות לשלב הבתים. לקבוצות אלו התווספה אמרסון וארזה (מחזיקת הגביע), סקויב קאנטו וברצלונה. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. 

התחרות הסתיימה בזכייתה של סקויב קאנטו מאיטליה בגביע, בפעם הרביעית בתולדות המועדון, והיא שיאנית הזכיות במפעל יחד עם ריאל מדריד. 

==מהלך התחרות==

===שלב הבתים===

בית א' 
{| class="wikitable" style="text-align:right"
|-
!מיקום
!קבוצה
!משחקים
!width=20|נקודות
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
|- style="background: #ccffcc;"
| 1. || ברצלונה
| 6 || 11 || 5 || 1 || 570 || 468 || 102
|- style="background: #ccffcc;"
| 2. || אמרסון וארזה
| 6 || 10 || 4 || 2 || 518 || 466 || 52
|- style="background: #ffcccc;"
| 3. || פארקר ליידן
| 6 || 9 || 3 || 3 || 506 || 536 ||30-
|- style="background: #ffcccc;"
| 4. || אנאדולו אפס
| 6 || 6 || 0 || 6 || 433 || 557 ||124-
|}

בית ב'

{| class="wikitable" style="text-align:right"
|-
!מיקום
!קבוצה
!משחקים
!width=20|נקודות
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
|- style="background: #ccffcc;"
| 1. || סקויב קאנטו
| 6 || 12 || 6 || 0 || 556 || 471 || 85
|- style="background: #ccffcc;"
| 2. || ציבונה
| 6 || 10 || 4 || 2 || 536 || 515 || 21
|- style="background: #ffcccc;"
| 3. || לה-מאן סארת
| 6 || 7 || 1 || 5 || 521 || 530 || 9-
|- style="background: #ffcccc;"
| 4. || ז'לגיריס
| 6 || 7 || 1 || 5 || 466 || 563 || 97-
|}

===שלבי הגמר===

===משחק הגמר===

==ישראל בתחרות==
הפועל רמת גן הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לפארקר ליידן מהולנד 96-97 ו-92-87.

==קישורים חיצוניים==
* [http://www.linguasport.com/baloncesto/internacional/clubes/c2/C2_81.htm פירוט התוצאות באתר לינואספורט]
* [http://www.todor66.com/basketball/Eurocups/Men_CWC_1981.html פירוט התוצאות באתר טודור]

קטגוריה:תחרויות כדורסל ב-1980
קטגוריה:תחרויות כדורסל ב-1981
קטגוריה:עונות בגביע ספורטה
ספייקר C8

סְפַּיְיקֶר C8 (באנגלית: Spyker C8) היא מכונית על, בתצורת מכונית ספורט 2 דלתות, 2 מושבים, אשר מיוצרת על ידי חברת "Spyker Cars" ההולנדית משנת 2000.

תאוצת דגמי "ספייקר C8" מ-0–100 קמ"ש היא 3.6-4.5 שניות.

==תצורות "ספייקר C8"==
* רודסטר (קבריולה) - 2 דלתות
* קופה - 2 דלתות

==דגמי "ספייקר C8"==
* C8 Spyder SWB (גוף רחב)
* C8 Spyder T
* C8 Laviolette
* C8 Laviolette LM85
* C8 Double 12S
* C8 Double 12R
* C8 Spyder GT2-R
* C8 Laviolette GT2-R
* C8 Aileron[1]
* C8 Aileron Spyder[2]
* C8 Preliator
* C8 Preliator Spyder

== תמונות ==
<gallery mode="packed" heights="130">
קובץ:Spyker C8 Heck.JPG | ספייקר C8
קובץ:IAA 2001 127 - Flickr - Axel Schwenke.jpg | ספייקר C8
קובץ:Spyker C8 (6014177521).jpg | ספייקר C8 - מבט לתוך הרכב
קובץ:Spyker C8 Preliator (24).JPG| ספייקר C8 - מבט לתא הנהג, דגם Preliator
קובץ:Spyker C8 inside 20020707.jpg | ספייקר C8 - מבט לתא הנהג
קובץ:Spyker C8 interior.jpg| ספייקר C8 - מבט לתא הנהגו לוח מחוונים
קובץ:Spyker C8 Aileron.jpg | ספייקר C8
קובץ:Spyker C8 Spyder 2 - Flickr - Price-Photography.jpg| מנוע ספייקר C8 מדגם ספיידר
קובץ:Spyker C8 Preliator (22).JPG | ספייקר C8, דגם Preliator
קובץ:Spyker C8 Spyder in NJ.jpg | ספייקר C8
קובץ:Spyker C8 Aileron Spyder - Flickr - Supermac1961.jpg | ספייקר C8, דגם Aileron
קובץ:Spyker C8 Preliator (20).JPG | ספייקר C8, דגם Preliator
קובץ:Spyker Park Lane.JPG| ספייקר C8
קובץ:Spyker C8 rear 20020707.jpg | ספייקר C8
</gallery>

==ראו גם==
* ספייקר B6

==לקריאה נוספת==
* [http://www.caranddriver.com/spyker/c8 ספייקר C8 ] (Spyker C8 Review (2017) | Autocar)

==קישורים חיצוניים==

* [https://www.youtube.com/watch?v=Dz6ST7BeM1A ספייקר C8] (2:21 דקות), יו-טיוב

== הערות שוליים ==

קטגוריה:מכוניות ספורט
קטגוריה:מכוניות קבריולה
קטגוריה:מכוניות על
קטגוריה:כלי רכב המיוצרים בהולנד
קטגוריה:דגמי מכוניות שהושקו ב-2000
עונת 1981/1982 בגביע אירופה למחזיקות גביע בכדורסל

עונת 1981/1982 בגביע אירופה למחזיקות גביע בכדורסל הייתה העונה ה-16 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-6 באוקטובר 1981 והתחרות הסתיימה ב-16 במרץ 1982. בתחרות השתתפו 23 קבוצות. 

בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספה סינודינה בולוניה וציבונה. מחזיקת הגביע ומנצחת ב-4 מ-5 שנים אחרונות סקויב קאנטו לא השתתפה בתחרות. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. 

התחרות הסתיימה בזכייתה של ציבונה מיוגוסלביה בגביע, בפעם הראשונה בתולדות המועדון, ובכך נשבר רצף של 5 שנים רצופות בהן זכו בגביע קבוצות מאיטליה. 

==מהלך התחרות==

===שלב הבתים===

בית א' 
{| class="wikitable" style="text-align:right"
|-
!מיקום
!קבוצה
!משחקים
!width=20|נקודות
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
|- style="background: #ccffcc;"
| 1. || ציבונה
| 6 || 10 || 4 || 2 || 560 || 528 || 32
|- style="background: #ccffcc;"
| 2. || סינודינה בולוניה
| 6 || 10 || 4 || 2 || 524 || 528 ||4-
|- style="background: #ffcccc;"
| 3. || הפועל רמת גן
| 6 || 9 || 3 || 3 || 540 || 539 || 1
|- style="background: #ffcccc;"
| 4. || קריסטל פאלאס
| 6 || 7 || 1 || 5 || 515 || 544 ||29-
|}

בית ב'

{| class="wikitable" style="text-align:right"
|-
!מיקום
!קבוצה
!משחקים
!width=20|נקודות
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
|- style="background: #ccffcc;"
| 1. || ריאל מדריד
| 6 || 12 || 6 || 0 || 588 || 517 || 71
|- style="background: #ccffcc;"
| 2. || סטרואיטל
| 6 || 9 || 3 || 3 || 500 || 483 || 17
|- style="background: #ffcccc;"
| 3. || פארק ליידן
| 6 || 8 || 2 || 4 || 497 || 507 ||10-
|- style="background: #ffcccc;"
| 4. || אינטר סלובנאפט
| 6 || 7 || 1 || 5 || 517 || 595 ||78-
|}

===שלבי הגמר===

===משחק הגמר===

==ישראל בתחרות==
הפועל רמת גן הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא זכתה בניצחון טכני על א.א.ל. לימסול מקפריסין. בשלב השני היא נפגשה עם לה-מאן סארת וניצחה 74-88, 85-83. בכך היא העפילה לשלב הבתים. היא סיימה את השלב הבתים במקום השלישי ולא העפילה להמשך התחרות.

==קישורים חיצוניים==
* [http://www.linguasport.com/baloncesto/internacional/clubes/c2/C2_82.htm פירוט התוצאות באתר לינואספורט]
* [http://www.todor66.com/basketball/Eurocups/Men_CWC_1982.html פירוט התוצאות באתר טודור]

קטגוריה:תחרויות כדורסל ב-1982
קטגוריה:תחרויות כדורסל ב-1981
קטגוריה:עונות בגביע ספורטה
דאף A10

דאף A10 (בהולנדית: DAF A10) היא מכונית מסחרית אשר יוצרה על ידי יצרנית הרכב דאף ההולנדית בשנת 1950.

מהדגם יוצרו 370 יחידות בלבד.

==היסטוריה==
דגם ה"דאף A10" שירת את המשטרה ההולנדית, שירת כאמבולנס. בנוסף הדגם שירת ברשות כיבוי אש.

בשנת 1952 הוחלף דגם ה"דאף A10" בדגם "דאף A107", אשר נבנה בתצורת טנדר. 

נפח המנוע שודרג ל-6 צילינדרים, המפיקים 91 כ"ס, התמסורת הידנית שודרגה ל-4 מהירויות. משקל הרכב הגיע ל-1,500 ק"ג.

== תמונות ==
<gallery mode="packed" heights="170">
קובץ:1950 DAF A10, Politie Eindhoven in het Daf Museum pic-10.JPG |דאף A10, שנת 1950 
קובץ: 1950 DAF A10, Politie Eindhoven in het Daf Museum pic1.JPG|דאף A10, שנת 1950 
קובץ:1950 DAF A10, Politie Eindhoven in het Daf Museum pic-02.JPG |דאף A10, שנת 1950 
קובץ:1950 DAF A10, Politie Eindhoven in het Daf Museum pic-03.JPG |דאף A10, שנת 1950 
קובץ:DAF A10 (1952) - Flickr - FaceMePLS.jpg |דאף A10
</gallery>

==ראו גם==

==לקריאה נוספת==
* [http://www.historical-fire-engines.com/img-daf-a10-3330.htm דאף A10 - תמונה] (אתר historical-fire-engines)
* [https://web.archive.org/web/20170920142029/https://hiveminer.com/Tags/a10%2Cdaf דאף A10 -גלריית תמונות] (The World's Best Photos of a10 and daf - Flickr Hive Mind)

==קישורים חיצוניים==

* [https://www.youtube.com/watch?v=6c6wJzTs8YY דאף A10] יו-טיוב

== הערות שוליים ==

קטגוריה:מכוניות מסחריות
קטגוריה:דגמי מכוניות שהושקו ב-1950
A10
קטגוריה:כלי רכב המיוצרים בהולנד
עונת 1982/1983 בגביע אירופה למחזיקות גביע בכדורסל

עונת 1982/1983 בגביע אירופה למחזיקות גביע בכדורסל הייתה העונה ה-17 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-5 באוקטובר 1982 והתחרות הסתיימה ב-9 במרץ 1983. בתחרות השתתפו 19 קבוצות. 

בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספה אולימפיה וברצלונה. מחזיקת הגביע מהעונה הקודמת ציבונה לא השתתפה בתחרות. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. 

התחרות הסתיימה בזכייתה של סקאבוליני פזארו בגביע, בפעם הראשונה בתולדות המועדון.
==מהלך התחרות==

===שלב הבתים===

בית א' 
{| class="wikitable" style="text-align:right"
|-
!מיקום
!קבוצה
!משחקים
!width=20|נקודות
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
|- style="background: #ccffcc;"
| 1. || סקאבוליני פזארו
| 6 || 10 || 4 || 2 || 564 || 559 || 5
|- style="background: #ccffcc;"
| 2. || דן בוס
| 6 || 10 || 4 || 2 || 468 || 484 ||16-
|- style="background: #ffcccc;"
| 3. || ברצלונה
| 6 || 9 || 3 || 3 || 567 || 531 || 36
|- style="background: #ffcccc;"
| 4. || עירוני רמת גן
| 6 || 7 || 1 || 5 || 545 || 570 ||25-
|}

בית ב'

{| class="wikitable" style="text-align:right"
|-
!מיקום
!קבוצה
!משחקים
!width=20|נקודות
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
|- style="background: #ccffcc;"
| 1. || אסוול
| 6 || 11 || 5 || 1 || 604 || 514 || 90
|- style="background: #ccffcc;"
| 2. || אולימפיה
| 6 || 10 || 4 || 2 || 577 || 560 || 17
|- style="background: #ffcccc;"
| 3. || אינטר סלובנאפט
| 6 || 8 || 2 || 4 || 544 || 565 || 21-
|- style="background: #ffcccc;"
| 4. || MAFC 
| 6 || 7 || 1 || 5 || 479 || 565 || 86-
|}

===שלבי הגמר===

===משחק הגמר===

==ישראל בתחרות==
הפועל רמת גן הייתה הנציגה הישראלית בתחרות. היא התחילה את השלב המוקדם מהסיבוב השני בו היא ניצחה את פאוק סלוניקי 86-78, 69-79. בכך היא העפילה לשלב הבתים. היא סיימה את השלב הבתים במקום הרביעי ולא העפילה להמשך התחרות.

==קישורים חיצוניים==
* [http://www.linguasport.com/baloncesto/internacional/clubes/c2/C2_83.htm פירוט התוצאות באתר לינואספורט]
* [http://www.todor66.com/basketball/Eurocups/Men_CWC_1983.html פירוט התוצאות באתר טודור]

קטגוריה:תחרויות כדורסל ב-1982
קטגוריה:תחרויות כדורסל ב-1983
קטגוריה:עונות בגביע ספורטה
דן בוס (כדורסל)

הירוס דן בוס (בהולנדית: Heroes Den Bosch) היא קבוצת כדורסל הולנדית מהעיר דן בוס, המשחקת בליגת העל ההולנדית, ליגה הבלגית הולנדית וביורופקאפ. 

המועדון הוא המעוטר ביותר בהולנד ומחזיק בשיא אליפויות הולנד (17). כמו כן זכה כ-7 פעמים בגביע ההולנדי ופעמים בסופר קאפ ההולנדי.

הקבוצה הגיעה לגמר גביע אירופה למחזיקות גביע בשנת 1979.
 
== תארים ==
*הליגה ההולנדית:
**אליפות (17):1978/79, 1979/80, 1980/81, 1982/83, 1983/84, 1984/85, 1985/86, 1986/87, 1987/88, 1992/93, 1995/96, 1996/97, 2005/06, 2006/07 ,2011/12, 2014/15, 2021/22

==קישורים חיצוניים==

* 

קטגוריה:הולנד: מועדוני ספורט
קטגוריה:קבוצות כדורסל
קטגוריה:קבוצות כדורסל הולנדיות
קרן קרוקולנדיה

קרן קרוקולנדיה (באנגלית: Crocolandia Foundation) היא גן חיות ומרכז שימור שנוסד בשנת 2001, וממוקם בעיר טליסאי סיטי, סבו, הפיליפינים. הפארק הוא הראשון מסוגו במרכז ויסאיאס, ובין בעלי החיים בפארק נמצאים עופות, לטאות, נחשים ותנינים. גן החיות מגדל גם בעלי חיים בסכנת הכחדה כמו תנין פיליפיני וחרדון מים. בעל החיים המפורסם ביותר בפארק הוא "לאפו-לאפו" תנין הים. מיני בעלי חיים אחרים בפארק כוללים: גחניים, קלאו אדום, יען, כוחיים, מיינה, איגואנה, סנאיים, צבים, טווסים, אייליים, חזיר יבלות ויסאיאני ועוד. בנוסף בפארק יש גם מוזיאון, ספרייה, גנים ובריכות דגים.

== קישורים חיצוניים ==
* [https://www.tripadvisor.co.il/Attraction_Review-g294261-d677869-Reviews-Crocolandia-Cebu_Island_Visayas.html קרן קרוקולנדיה] באתר TripAdvisor

קטגוריה:הפיליפינים: גני חיות
יחסי אוסטרליה – איי שלמה

השווי החודשי (במיליוני דולרים אוסטרלים) של סחורות המיובאות לאוסטרליה מאיי שלמה מאז [[1988]]
השווי החודשי (במיליוני דולרים אוסטרלים) של סחורות המיובאות מאוסטרליה לאיי שלמה מאז [[1988]]
יחסי אוסטרליה–איי שלמה הם היחסים הדיפלומטיים הרשמיים שבין קהיליית אוסטרליה לבין איי שלמה. אוסטרליה מיוצגת באיי שלמה באמצעות נציבות גבוהה שהיא מחזיקה בעיר הבירה הוניארה. איי שלמה מיוצגת באוסטרליה באמצעות נציבות גבוהה שהיא מחזיקה בבירה קנברה

== סיוע חוץ אוסטרלי ==
אוסטרליה היא חלק משמעותי מסיוע החוץ של איי שלמה. ממשלת אוסטרליה מובילה יחד עם מספר מדינות נוספות את "תוכנית הסיוע האזורי בהגנה לאיי שלמה". מעל 7,000 חברי כוחות ההגנה של אוסטרליה נפרסו באיי שלמה כחלק מתוכנית זו.

ב-2013, הממשלה האוסטרלית ביצעה העברה של 500 מיליון דולר אמריקאי כדי לסייע כלכלית לאיים שנמצאו במצב כלכלי רופף. ב-2017 העבירה אותו סכום כסף פעם נוספת.

== הערות שוליים ==
אולטה בוקה

אולטה בוקה (באלבנית: Olta Boka; נולדה ב-13 בספטמבר 1991) היא זמרת אלבנית אשר בעקבות ניצחון בפסטיבלי אי קנגס נבחרה לייצג את אלבניה באירוויזיון 2008 עם השיר "Zemrën e lamë peng". היא זכתה בגמר האלבני הלאומי, שנקרא Festivali i Këngës, השתתפה בחצי הגמר השני ב-22 במאי. ב-24 במאי סיימה באירוע הגמר במקום ה-17 מתוך 25 מתמודדים עם 55 נקודות. היא הזמרת הצעירה ביותר שייצגה מדינה באירוויזיון מאז שנת 2004 עם ליסה אנדריאס שנבחרה לייצג את קפריסין בגיל 16. בוקה השתתפה גם בתוכנית האלבנית "Ethet e së Premtes Mbrëma" (קדחת ליל שישי).

על גבי חגיגות מהדורה 11, זכתה בוקה בפרס "פרס רדיו אלבניה". באותו פרס זכה גם האמן המוזיקלי אריק לושי.

== פרסים ומועמדויות ==
===אירוויזיון 2008===
{| class="wikitable"
|-
!שנה
!מועמד
!פרס
!תוצאה
|-
|2008
|"Zemrën e lamë peng"
|מתחרה
|מקום 17
|}

===Festivali i Këngës===
{| class="wikitable"
|-
!שנה
!מועמד
!פרס
!תוצאה
|-
|2007
|"Zemrën e lamë peng"
|מקום ראשון
|
|}

===Gjeniu i Vogel===
{| class="wikitable"
|-
!שנה
!מועמד
!פרס
!תוצאה
|-
|2004
|"Herself"
|המבצע הטוב ביותר
|
|}

===Kënga Magjike===
{| class="wikitable"
|-
!שנה
!מועמד
!פרס
!תוצאה
|-
|2009
| "Jepe me zemer"
|פרס AMC
|
|-
|2010
|"Mbete një Brengë"
|הבלדה הטובה ביותר
|
|-
|2011
|"Anna"
|פרס AMC
|
|-
|2013
|"E fundit tango"
|ההופעה הטובה ביותר
|
|-
|2013
|"E fundit tango"
|ההופעה הטובה ביותר
|
|}

===טופ פסט===
{| class="wikitable"
|-
!שנה
!מועמד
!פרס
!תוצאה
|-
|2014
|"Ti me ke mua (בהשתתפות אריק לושי)"
|פרס רדיו אלבניה
|
|}

===לרקוד איתי 1===
{| class="wikitable"
|-
!שנה
!מועמד
!פרס
!תוצאה
|-
|rowspan="4"|2014
|rowspan="4"|Olta & Devis"
|מנצח השבוע
|
|-
|מנצח השבוע 2
|
|-
|מנצח השבוע 4
|
|-
|מנצח השבוע 7
|
|}

== קישורים חיצוניים ==

קטגוריה:זמרות אלבניות
קטגוריה:משתתפי אירוויזיון 2008
קטגוריה:נציגי אלבניה באירוויזיון
קטגוריה:זוכי פסטיבלי אי קנגס
קטגוריה:זמרים השרים באלבנית
קטגוריה:ילידות 1991